
PWaZBMlkarangan akhir beliau sebelum buku 


Muqaddimah ini ditulis oleh saudara beliau penulis Islam terkemuka 
di akhir abad ini iaitu al-Ustaz al-kabir Muhammad Qutb’ dan dalam 
muqaddimah ini beliau telah mendedahkan beberapa salah faham yang 
ditimbulkan oleh pembaca-pembaca yang tidak menghayati karangan Sayyid 
Qutb secara menyeluruh atau membacanya secara tebuk-tebukan di sana sini 
lalu membuat kesimpulan-kesimpulan yang gopoh dan zalim yang 
mencemari persepsi beliau yang sebenar tanpa usaha menyelaras dan 
mensepadukannya dengan keterangan-keterangan beliau yang lain di 
tempat-tempat yang lain untuk mendapatkan satu persepsi yang betul yang 
dikehendaki beliau atau salah faham dan fitnah yang sengaja diada-adakan 
oleh musuh-musuh Islam yang begitu ghairah semasa hayat beliau untuk 
menghapuskan beliau dan memburuk-burukkan pemikiran Islamiyahnya 
yang tegas dan murni. Semoga muqaddimah ini menjadi garis panduan yang 
penting kepada para pembaca apabila menemui sesuatu ungkapan dalam Fi 
Zilal atau lainnya yang sekali imbas mendorong ke arah kesimpulan- 
kesimpulan yang melulu. Dengan pembacaan dan penelitian yang 
sedemikian hemat dapat menghindarkan pembaca dan kemungkinan- 
kemungkinan terperangkap dalam tompokan-tompokan buih yang tidak 
dimaksudkan yang terjana dalam curahan arus pemikiran Sayyid Qutb yang 
begitu meluas dan mendalam. 

— Penterjemah 


"Satu perkara lagi yang saya kemukakan sebagai jawapan kepada sahabat- 
sahabat saya yang bertanya dan membuat cadangan itu, iaitu saya selama- 
lamanya telah bersumpah ketika mengulangi cetak buku-buku karangan 
saudara saya bahawa saya akan mengekalkan segala isi kandungannya 
sebagaimana asalnya tanpa sebarang tambahan, potongan dan penerangan 
agar para pembacanya dapat membaca sebagaimana yang ditulis sendiri oleh 
beliau tanpa sebarang pindaan, walaupun di sana pada pandangan setengah 
orang terdapat ungkapan-ungkapan yang memerlukan pindaan dengan 
dipotong atau ditambah atau diulas atau dinotakakikan dan walaupun 


1 Di antara karangan beliau yang telah saya terjemahkannya ke bahasa ibunda ialah “ Salah Faham 
Terhadap Islam ” dan “ Memahami Jiwa Manusia Menurut Perspektif Islam”. 

setengah-setengah orang itu sendiri sibuk menimbulkan setengah-setengah 
isu yang sebenarnya tidak wujud seperti (mengatakan beliau terpengaruh 


WER' dengan) isu kesatuan kewujudan atau 


Sebenarnya di dalam Tafsir Fi Zilal memang terdapat ungkapan-ungkapan 
yang menimbulkan salah faham pembaca yang mengambil ungkapan- 
ungkapan itu sahaja selaku ungkapan yang selalu digunakan oleh 

. Tetapi bagi pengkaji yang pendokong-pendokong konsep 

saksama apabila menemui lebih daripada satu tempat dalam Tafsir Fi Zilalil 
Qur'an ungkapan-ungkapan yang terang dan tegas yang menunjukkan 
bahawa pengarangnya beriman bahawa Allah berlainan dari makhluk- 
makhluk-Nya dan di sana tiada wang untuk dicampuradukkan di antara 
Khaliq dan makhluk di dalam mana-mana sifat dan sifat-sifat-Nya dan di 
dalam mana-mana perbuatan dari perbuatan-perbuatan-Nya, maka 
seharusnya ia merujukkan maksud ungkapan-ungkapan yang mengelirukan 
ini kepada maksud ungkapan-ungkapan pengarangnya yang jelas dan tegas 
agar dengan itu hilanglah segala kekeliruan. Apa fikiran anda jika ada orang 
membaca perkataan para Hawari — yang masing-masing mempunyai 

kedudukan yang tinggi — di dalam al-Qur'an: 



112. Apakah Tuhanmu berkuasa menurunkan kepada kami satu hidangan 
dari langit? 

(Surah al-Ma'idah) 

lalu dia mengulaskan perkataan ini dengan mengatakan bahawa para Hawari 
meragui kekuasaan Allah! Apakah ulasannya itu benar? 

Tentulah tidak benar sama sekali! Kerana kita mengetahui dari al-Qur'an 
dengan penuh keyakinan bahawa para Hawari adalah orang-orang yang 
beriman dan seseorang yang beriman sudah tentu tidak akan meragui 
kekuasaan Allah. Justeru itu ungkapan para Hawari yang mengelirukan itu 
wajib ditakwilkan atau lebih jelas, ungkapan mereka "Apakah Tuhanmu 
berkuasa menurunkan kepada kami satu hidangan dari langit?" seharusnya 
ditakwil dengan takwilan yang mengubahkannya dari pengertiannya yang 
zahir agar selaras dengan kehendak keyakinan kita terhadap keimanan para 
Hawari itu. Begitulah juga halnya dengan ungkapan-ungkapan yang 
mengelirukan yang terdapat dalam Tafsir Fi Zilal ketika mentafsirkan Surah 
al-Hadid dan Surah al-Ikhlas, di mana ungkapan-ungkapan yang 
mengelirukan itu seharusnya ditakwilkan dengan pengertian dari ungkapan- 
ungkapan pengarangnya yang jelas dan tegas yang terdapat dalam kitab itu 

sendiri, iaitu pengertian yang dapat menolakkan sebarang saranan yang 


yang salah itu. 



mengaitkan dengan konsep 


Walau bagaimanapun dalam buku yang kami persembahkan pada hari 
ini terdapat penerangan yang lebih jelas lagi mengenai persoalan ini dan 
menghapuskan sebarang kekeliruan seperti itu. Tersebut di dalam bab" 
Uluhiyah dan 'Ubudiyah (ms. 81): 

"Kefahaman Islam secara total memisahkan di antara tabiat Uluhiyah dan 
tabiat Ubudiyah dan di antara posisi Uluhiyah dan posisi 'Ubudiyah dan di antara 
ciri-ciri Uluhiyah dan ciri-ciri 'Ubudiyah. Kedua-duanya tidak sama dan tidak 
bercampuraduk." 

Dan tersebut dalam bab yang sama (ms. 116): 

"Islam menganggap isu tauhid sebagai isu perdana dan isu teragung. 
Mentauhidkan Uluhiyah, mengkhususkan Uluhiyah dengan ciri-cirinya kepada Allah 
sahaja dan mengakui ciri-ciri Uluhiyah itu hanya terhak kepada Allah sahaja, dan 
konsep kesyumulan 'Ubudiyah itu meliputi segala sesuatu dan segala yang hidup dan 
menanggalkan darinya segala ciri Uluhiyah, maka konsepsi tauhid dengan tahap dan 
kesyumulan yang sedemikian itulah tauhid yang menjadi tunggak dan teras pertama 
Islam." 


Sebagaimana anda lihat itulah ungkapan-ungkapan tauhid yang amat 
jelas dan tegas (yang dikemukakan beliau) yang harus diselaras dan 
dirujukkan kepadanya apa sahaja ungkapan beliau yang tidak sengaja yang 
menimbulkan kekeliruan dan salah faham. 

Dan walaupun pernah dikatakan setengah orang bahawa fikiran 
Sayyid Qutb ialah fikiran Khawarij! 

Yang lumrah diketahui umum tentang golongan Khawarij ialah 
mereka mengkafirkan orang-orang yang mengerjakan maksiat dan mereka 
hanya mengira amalan dan perbuatan yang lahir sahaja tanpa melihat kepada 
niat yang menyertainya. Mereka menghukum kafir siapa sahaja yang disukai 
mereka semata-mata kerana perbezaan pendapat dan perbezaan perilaku 
tanpa merujukkan kepada kaedah-kaedah syara' mengenai hukum-hukum 
pendapat dan perilaku itu. 



pembaca dapat menemui satu contoh pemahaman (beliau) yang 


v ■ ■ ■ 


jelas dan betul terhadap kaedah-kaedah syara' yang diambil dari kitab Allah 
dan sunnah Rasulullah s.a.w. dalam persoalan kuasa hakimiyah yang 

menjadi pokok perbincangan. 


Ujar Sayyid Qutb dalam bab "Uluhiyyah dan Ubudiyyah (m.s 167) 
berhubung dengan tafsiran ayat-ayat dalam Surah an-Nisa': 

60. Tidakkah engkau melihat orang-orang yang mendakwa bahawa mereka 
beriman kepada wahyu yang telah diturunkan Allah kepada engkau dan 
kepada wahyu yang telah diturunkan sebelum engkau, sedangkan mereka 
masih ingin berhakimkan taghut meskipun mereka telah diperintah 
supaya mengingkarkannya? Syaitan memang bermaksud untuk 
menyesatkan mereka dengan kesesatan yang amat jauh. 

hingga kepada ayat: 



65. Oleh itu demi Tuhanmu, mereka sebenarnya tidak beriman sehingga 
mereka berhakimkan kepadamu dalam perkara-perkara yang telah 
dipertikaikan di antara mereka kemudian mereka tidak dapati di dalam 
hati mereka sebarang perasaan terkilan terhadap keputusan yang telah 
diputuskan engkau dan mereka menerimanya dengan penuh kerelaan. 

"Kita berhadapan dengan sekelompok manusia di dalam masyarakat 
Islam di negara Islam yang "mendakwa" bahawa mereka telah beriman 
kepada perintah yang telah diturunkan kepada Nabi s.a.w. dan kepada 
perintah yang telah diturunkan Allah sebelumnya iaitu mereka berkata: Kami 
mengaku tiada Tuhan melainkan Allah dan Muhammad itu Rasulullah dan 
segala kerasulan adalah benar belaka dan segala syari'at yang dibawa oleh 
kerasulan-kerasulan itu adalah benar, dan seterusnya mengaku bahawa 
malaikat itu benar, Akhirat itu benar, qadha' qadar yang baik dan yang buruk 
adalah benar. Inilah makna beriman kepada apa yang diturunkan Allah 
kepada Rasulullah s.a.w dan apa yang diturunkan Allah sebelumnya dan 
mereka mendakwa telah beriman dengan perkara-perkara ini semua. 

"Tetapi Allah tidak menerima dakwaan mereka ini dan tidak 
menganggapkan dakwaan ini sebagai keimanan, malah Allah melahirkan 
kehairanan terhadap sikap dan dakwaan mereka yang seperti ini! 

Mengapa? Mengapa Allah tidak menerima dan mengambil kira 
dakwaan dan pengakuan ini dari mereka? 

"Sebab mereka membuat pengakuan dan dakwaan itu, "sedangkan 
mereka masih ingin berhakimkan taghut" bukannya berhakimkan syari'at 
Allah dan mereka tidak merujukkan perkara-perkara yang dipertikaikan 
mereka kepada Allah dan rasul-Nya. Kata kata "Taghut" mengikut tafsiran 

al-Imam ibn Jarir at-Tabani ialah setiap yang menentang Allah dan disembah 
selain Allah sama ada dengan paksaan darinya atau dengan keta'atan 
sukarela dari orang-orang yang menyembahnya sama ada yang disembahkan 
itu manusia atau syaitan atau berhala atau patung atau sesuatu kejadian yang 
lain" mereka mahu berhakimkan kepada mana-mana peraturan dari syari'at 
taghut ini dan tidak mahu berhakimkan kepada syari'at Allah. Justeru itu 
Allah sifatkan mereka sebagai orang-orang yang membuat dakwaan sahaja 
bukannya orang-orang yang benar beriman. Dakwaan mereka yang berkata 
bahawa mereka beriman kepada wahyu yang diturunkan kepada Nabi s.a.w. 
dan kepada wahyu yang diturunkan sebelumnya menunjukkan secara pasti 
bahawa pengakuan dengan lidah: Aku mengaku bahawa tiada Tuhan 
melainkan Allah dan Muhammad itu Rasulullah, malaikat itu benar dan 
Akhirat itu benar dan seterusnya mengakui seluruh kerasulan itu benar dan 
mengaku bahawa qadha' qadar Allah yang baik dan yang buruk itu benar 
adalah tidak diterima Allah dan tidak dikirakannya sebagai syahadat yang 
memasukkan orang-orang yang mengucapnya ke dalam Islam dan 
memberikan kepadanya sifat Muslimin dan hak terpelihara darah dan harta 
mereka apabila syahadat itu disertai keinginan dan kemahuan berhakimkan 
kepada syari'at yang lain dari syari'at Allah dan kemahuan tidak mahu 
merujukkan perkara-perkara yang dipertikaikan mereka dalam mana-mana 
urusan kehidupan insaniyah kepada Allah. 

Kemudian beliau berkata (ms. 169): 

"Dan selepas Allah memutuskan bahawa mereka berdusta di dalam dakwaan 
mereka yang mengatakan bahawa mereka telah beriman kepada wahyu yang 
diturunkan kepada Rasulullah s.a.w. dan wahyu yang telah diturunkan kepada rasul- 
rasul sebelumnya dengan dalil mereka masih ingin berhakimkan taghut sedangkan 
mereka telah diperintah supaya mengingkarkannya," maka kemahuan dan 
kecenderungan mereka yang sedemikian rupa itulah yang telah membohongi 
pengakuan lisan mereka dan menghapuskan nilainya dan selepas itu Allah 
menyifatkan mereka sebagai orang yang bemuka dua 

Kemudian beliau berkata pula (m.s. 170): 

"Penjelasan akhir dalam konteks ini merupakan nas yang jelas 
yang menetapkan satu-satunya syarat iman yang diungkap dalam salah satu 
bentuk penegasan yang amat kuat: 



65. Oleh itu demi Tuhanmu mereka sebenarnya tidak beriman sehingga 
mereka berhakimkan kepadamu dalam perkara-perkara yang telah 
dipertikaikan di antara mereka kemudian mereka tidak dapati dalam hati 
mereka sebarang perasaan terkilan terhadap keputusan yang telah 
diputuskan engkau dan mereka menerimanya dengan penuh kerelaan. 

(Surah an-Nisa) 

Ayat ini merupakan nas yang amat jelas (G$D) dan pemutus (3~J^ 

yang tidak memberi sebarang ruang untuk diperdebatkan dan dipertikaikan 

di samping tidak memberi sebarang ruang kepada pendapat yang lain 

■ 

selepasnya, kerana nas ini adalah dari nas yang padu atau utuh (kO£) yang 
tidak memberi ruang kepada sebarang fikiran setelah ditetapkannya. 


Nas ini bertujuan menjelaskan bahawa orang-orang yang mendakwa 
beriman kepada wahyu yang telah diturunkan kepada Rasulullah s.a.w dan 
wahyu yang diturunkan kepada rasul-rasul sebelumnya iaitu orang-orang 
yang berkata: Kami mengakui bahawa tiada Tuhan melainkan Allah dan 
Muhammad itu Rasulullah, sekalian rasul itu benar, kitab-kitab Allah itu 
benar, para malaikat itu benar, hari Akhirat itu benar, qadha' qadar yang baik 
dan yang buruk itu benar mereka yang membuat pengakuan sedemikian jika 
masih mempunyai keinginan dan kemahuan untuk berhakimkan kepada 
syari'at yang lain daripada syari'at Allah dan sekalipun mereka berhakimkan 
syari'at Allah dan sunnah nabi-Nya, tetapi hati mereka tidak bersetuju dan 
tidak menerimanya dengan penuh kerelaan, maka perkataan dan pengakuan 
mereka tidak diterima dan diambil kira dan mereka tidak termasuk dalam 
golongan Mu'minin dan tidak mendapat sifat keimanan, kerana pengakuan 
lisan hanya dipakai dan diambil kira jika tidak disertai keinginan dan 
kemahuan untuk berhakimkan kepada yang lain dari syariat Allah dan jika 
tidak ditemani perasaan tidak redha dan tidak menerima hukum-hukum 
Allah dan rasul dalam mana-mana urusan kehidupan. 


Dan akhirnya beliau berkata (ms. 177-178): 


"Tetapi apabila isu ini dirujukkan kepada dasarnya iaitu kuasa 
hakimiyah dan kuasa memperhambakan manusia dan kuasa menggubalkan 
undang-undang, untuk mereka merupakan ciri-ciri utama Uluhiyah yang 
tiada seorang pun yang beriman kepada Allah sanggup mendakwa dan 
mengaku mempunyai ciri-ciri itu. Dan orang yang mendakwa mempunyai 
kuasa hakimiyah dan kuasa memperhambakan manusia dengan undang- 
undang yang digubalkannya bererti mendakwa mempunyai ciri uluhiyah 
dan sesiapa yang turut mengakurkan dakwaannya atau berhakimkan kepada 
undang-undang yang digubalkan dari hasil pemikirannya sendiri untuk 
orang ramai — kecuali ia dipaksa menerima undang-undang itu sedangkan 
hatinya tidak sukakannya atau ia menentang dengan kuasa yang ada 
padanya atau menentang dengan lidah atau dengan hatinya— maka bererti ia 
mengakurkan orang itu sebagai mempunyai ciri Uluhiyah dan seterusnya 
sesiapa yang menolak berhakimkan kepada syari'at Allah dalam segala 
urusan kehidupan bererti menolak pengakuan terhadap Uluhiyah Allah 
S.W.T walau dalam mana-mana aspek alam ini iaitu aspek kehidupan 
manusia dan sesiapa yang turut mengakurkan penolakannya bererti ia turut 
berkongsi menolak Uluhiyah Allah S.W.T. dalam aspek ini dan sesiapa yang 
menolak Uluhiyah Allah tidak boleh disifatkan sebagai seorang Muslim 

walaupun ia mendakwa dengan lisannya selama dakwaannya itu disertai 
dengan sesuatu perbuatan yang membatalkan erti dakwaannya, iaitu 
keinginan dan kemahuannya untuk berhakimkan taghut tanpa berhakimkan 
syari'at Allah apatah lagi perbuatan berhakimkan taghut dan tidak 
berhakimkan undang-undang yang diturunkan Allah. 

"Kami berkata dengan merujukkan kepada dasar-dasar yang 
ditetapkan oleh nas-nas al-Qur'an yang jelas atau soreh ini bukannya 
menunjukkan kepada mafhum-mafhum yang diambil darinya, maka 
penjelasan yang lain tidak lagi diperlukan dan tidak ada lagi ruang untuk 
perdebatan yang serius kecuali perdebatan untuk menegakkan benang basah 
yang tidak wajar dihormati!" 

Dari nas-nas yang kami terangkan dengan panjang lebar ini jelas 
ternyata bahawa perbuatan mengkafirkan seseorang dalam persoalan yang 
bergantung dengan isu hakimiyah itu adalah disyaratkan dengan wujudnya 
keinginan dan kemahuan hendak berhakimkan Taghut dan wujudnya 
keredhaan terhadap undang-undang yang lain dari undang-undang Allah. 
Inilah pendapat yang disepakati oleh para ulama' Islam di seluruh negeri dan 
di seluruh zaman terutama para ulama' salaf dari umat Muslimin. Allah 
cucurkan keredhaan-Nya ke atas mereka. 

Adapun untuk menghukum generasi Muslimin sekarang ini apakah 
mereka mempunyai keinginan untuk berhakimkan taghut dan redha dengan 
syari'at yang lain dari syariat Allah atau kemahuan dan keredhaan yang 
sedemikian belum lagi wujud dengan sempurna di kalangan mereka, maka ia 
merupakan satu persoalan yang mungkin menimbulkan pandangan yang 
berbeza-beza tetapi yang menjadi asas pertimbangan bukannya perbezaan 
pandangan, malah yang menjadi asas pertimbangan ialah dengan mengguna 
dasar-dasar syar'iyyah di mana ditegakkan hukum-hukum Islam. 

Dan walaupun saudara saya pernah dituduh bahwa beliau 
menampilkan da'wahnya dengan cara yang bertentangan dengan perintah 
Allah yang menyuruh berda'wah dengan menggunakan cara hikmat dan 
nasihat yang baik serta menggunakan kata-kata yang lemah-lembut! 

Ramai orang memahami bahawa di antara maksud menggunakan 
methodologi hikmat dan nasihat yang baik itu ialah menepuk-nepuk bahu 
orang-orang yang melakukan kesalahan-kesalahan dan penyelewengan- 
penyelewengan dan tidak menghadapi mereka secara tegas kerana bimbang 
mereka akan lari dari da'wah dan enggan memberi sambutan kepadanya. 
Dari manakah mereka membawa pemahaman ini terhadap maksud arahan 
Rabbani yang mulia ini? 

Apakah di sana ada orang yang lebih faham terhadap maksud arahan yang 
mulia ini dari para rasul yang dihadapkan arahan ini kepada mereka? 
Bagaimanakah Rasulullah s.a.w memahami arahan Allah yang diturunkan 
kepadanya supaya menyeru manusia ke jalan Allah dengan menggunakan 
methodologi hikmat dan pengajaran yang baik? Bagaimanakah Musa dan 

Harun a.s. memahami arahan Allah supaya berbicara dengan Fir'aun dengan 


agar baginda menerima pengajaran 



kata-kata yang lemah-lembut 


atau takut kepada Allah? 


Rasulullah s.a.w telah bertindak menyampaikan da'wah sebagaimana 
yang diperintahkan Allah kepadanya lalu kaum Quraysy bersungut: Ia telah 
mencela tuhan-tuhan kami, membodoh-bodohkan minda kami dan 
mengkafirkan bapa-bapa dan datuk-datuk nenek kami. 


Sedangkan Musa dan Harun a.s. telah memulakan da'wah mereka dengan 
berkata kepada Fir'aun selamat sejahtera ke atas orang yang mengikut 


// 


.Mereka tidak berkata kepada Fir'aun: Selamat 


v— — 

" 3^Cbo^*E®idayat 


sejahtera ke atas anda, kerana dalam ungkapan tadi terdapat saranan yang 
jelas bahawa Fir'aun tidak mengikut hidayat. Kemudian mereka iringi 

dengan penjelasan: 


(48) ? 

48. "Sesungguhnya telah diwahyukan Allah kepada kami bahawa azab 
(Allah) akan ditimpakan ke atas seseorang yang mendusta dan berpaling 
(dari hidayat). " 

(Surah Taha) 

Dalam kata-kata ini terdapat ancaman yang terus-terang terhadap 
Fir'aun dan kaumnya bahawa azab sedang menunggu mereka jika mereka 
mendustakan keduanya dan berpaling dari kebenaran yang dibentangkan 
keduanya kepada mereka. Inilah bentuk "kata-kata yang lemah-lembut" yang 
diperintahkan Allah kepada keduanya supaya ditujukannya kepada Fir'aun. 

Berda'wah dengan lemah-lembut memang wajib, iaitu berlemah- 
lembut untuk melahirkan kebenaran bukannya berlemah-lembut untuk 
menyembunyikan kebenaran! Perbuatan yang akhir inilah yang diterangkan 
Allah kepada nabi-Nya. 



(9) 

9. "Mereka suka jika engkau bersikap lunak, mereka juga suka bersikap 
lunak. " 

(Surah al-Qalam) 

Sayyid Qutb tidak pernah mengatakan kepada seseorang: Awak kafir! 
Malah apa yang selalu dikatakan beliau: Keimanan itu mempunyai ciri-ciri 
yang tertentu yang diterangkan dalam kitab Allah dan sunnah Rasul. Begitu 
juga kekufuran mempunyai ciri-ciri yang diterangkan dalam kitab Allah dan 

sunnah Rasul. Justeru itu sesiapa yang mendapati ciri-ciri keimanan pada 
dirinya, maka hendaklah ia bersyukur kepada Allah terhadap ni'mat yang 
telah dikurniakan kepadanya dan sesiapa yang mendapati pada dirinya ciri- 
ciri sebaliknya, maka hendaklah ia bertaubat kepada Allah dan 
membersihkan diri dari ciri-ciri yang mengeluarkannya dari keimanan. Itulah 
maksud menggunakan methodologi hikmat dan nasihat yang baik untuk 
menghadapi situasi-situasi manusia yang berada dalam keadaan tersisih yang 
dihayati Islam pada hari ini. Itulah keadaan tersisih yang diisyaratkan 
Rasulullah s.a.w. dalam sebuah hadithnya. 



"Islam bermula dengan keadaan tersisih dan akan kembali kepada 
keadaan tersisih sebagaimana mulanya. Justeru itu Syurgalah balasannya 
kepada orang-orang yang tersisih." 

(Hadith ini dikeluarkan oleh Muslim) 
Kami harap mendapat taufiq dari Allah. 

Muhammad Qutb. 

